b'\n_START_ARTICLE_\nThomas Mobley\n_START_SECTION_\nKarijera\n_START_PARAGRAPH_\nMobley igrao je na sveu\xc4\x8dili\xc5\xa1tu Charleston, gdje je od prve godine i 4,9 ko\xc5\xa1eva po susretu statistiku do \xc4\x8detvrte godine podigao na 15,7 ko\xc5\xa1eva, 5,4 skoka i 1,8 asistenciju po utakmici. U Europi je nastupao za talijanske drugoliga\xc5\xa1e Cari Fabriano, Rieti, bugarskog prvoliga\xc5\xa1a Lukoil Akademik, s kojim je igrao i u ULEB kupu, te francuski Roanne, s kojim je osvojio naslov. Tijekom NBA Ljetne lige igrao je za Boston Celticse i Detroit Pistonse. Sezone 2007./08. i 2008./09. proveo je igraju\xc4\x87i u talijanskoj drugoj ligi za Edimes Paviu. U sezoni 2008./09., Edimes je zauzeo 8. mjesto u prvenstvu, a Mobley je u 33 utakmice za prosje\xc4\x8dnih 34.9 minuta na parketu postizao 13.4 poena (55.3% dvice, 39.7% trice) uz 5.1 skok, 1.4 asistencije i 2.7 ukradenih lopti. 29. lipnja 2007. prelazi u hrvatskog NLB liga\xc5\xa1a Cedevitu Zagreb.'